open-index/open-wikipedia-markdown huggingface dataset:
পৃথা রেড্ডি

**পৃথা রেড্ডি** ভারতের অন্যতম বৃহৎ স্বাস্থ্যসেবা সংস্থা অ্যাপোলো হসপিটালসের ভাইস চেয়ারপারসন। ২০১২ সালের সেপ্টেম্বরে, তিনি মেডট্রনিক নামে একটি মেডিকেল টেক ফার্ম -এর স্বাধীন পরিচালক হিসেবে বোর্ডে নির্বাচিত হন।

## প্রাথমিক জীবন এবং শিক্ষা
ছোটবেলায় পৃথা তাঁর বাবার হাসপাতালে যেতেন এবং তাঁর কাজ পর্যবেক্ষণ করতেন। তিনি মাদ্রাজ বিশ্ববিদ্যালয় থেকে রসায়নে স্নাতক ডিগ্রি এবং আন্নামালাই বিশ্ববিদ্যালয় থেকে জনপ্রশাসনে স্নাতকোত্তর ডিগ্রি অর্জন করেন। কলেজে পড়ার সময় তিনি বিবাহ করেন। তাঁর বোন শোভনা হায়দ্রাবাদে চলে যাওয়ার পর তাঁর বাবা তাঁকে অ্যাপোলো হাসপাতালে কাজ করার জন্য আমন্ত্রণ জানান।

তাঁর তিন বোন আছেন, সুনীতা রেড্ডি, সঙ্গীতা রেড্ডি এবং শোভনা কামিনেনি, যাঁরা সকলেই অ্যাপোলো হাসপাতালে পরিচালক হিসেবে কর্মরত। তাঁদের বাবা, প্রতাপ, ১৯৮৩ সালে অ্যাপোলো প্রতিষ্ঠা করেন এবং পরিবারটি এখনও কোম্পানির ৩৪ শতাংশ অংশীদারিত্বের মালিক।

## কর্মজীবন
থাম্ব
পৃথা ১৯৮৯ সালে অ্যাপোলো হসপিটালে যুগ্ম ব্যবস্থাপনা পরিচালক হিসেবে যোগদান করেন, তারপর পদোন্নতি পেয়ে ব্যবস্থাপনা পরিচালক হন। তাঁর নির্দেশনায়, হাসপাতালটিতে শয্যা সংখ্যা বৃদ্ধি করা হয়। এই সময় অ্যাপোলো হাসপাতাল তার মানসম্মত সার্টিফিকেশন অর্জন করে।

২০১২ সালে, পৃথা মেডিকেল টেকনোলজি কোম্পানি মেডট্রনিকের স্বাধীন পরিচালক হিসেবে বোর্ডে নির্বাচিত হন। দুই বছর পর, অ্যাপোলো হাসপাতালের এক্সিকিউটিভ ভাইস-চেয়ারপারসন হিসেবে তিনি তাঁর বাবার স্থলাভিষিক্ত হন।

## পুরস্কার এবং স্বীকৃতি

* ইটি অ্যাওয়ার্ডসের বর্ষসেরা নারী ব্যবসায়ী
* বর্ষসেরা স্বাস্থ্যসেবা ব্যক্তিত্ব পুরস্কার

## তথ্যসূত্র

## আরও পড়ুন
* 

বিষয়শ্রেণী:ভারতীয় নারী ব্যবসায়িক নির্বাহী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:অন্নমালাই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তেলুগু ব্যক্তি
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
সৈনিক

**সৈনিক** বলতে কোনো সেনাবাহিনীর সদস্যকে বোঝায়। কেউ বাধ্যতামূলকভাবে সৈনিক হতে পারে, আবার কেউ স্বেচ্ছাসেবক হিসাবে সৈনিক হতে পারে।

## ব্যুৎপত্তি ও পরিভাষা
"সেনা" শব্দের সঙ্গে "-ইক" প্রত্যয় যোগ করে "সৈনিক" শব্দ গঠন করা হয়েছে।

ব্রিটিশ ভারতীয় সেনাবাহিনীতে নিম্নতম পদস্থ সৈনিকদের "সিপাহী" বা "সেপাই" বলা হতো, তবে যেকোনো সৈনিককে বোঝানোর জন্যও "সিপাহী" বা "সেপাই" শব্দের ব্যবহার রয়েছে।

এছাড়া সৈনিক অর্থে "জোয়ান" বা "জওয়ান" শব্দের ব্যবহার রয়েছে। এটি ফার্সি  (*জৱান্*) শব্দ থেকে আগত, যার অর্থ "যুবক" বা "তরুণ"।

## সেবা
### বাধ্যতামূলক

ইতিহাস জুড়ে যুদ্ধ বা অন্যান্য সময়ে ব্যক্তিদের সেনাবাহিনী বা অন্যান্য সামরিক বাহিনীতে অংশগ্রহণ করাতে আইন বা বলপ্রয়োগে বাধ্য করা হতো। ২০২৩ সালের হিসাব অনুযায়ী, অন্তত ৭৬টি দেশে বাধ্যতামূলক সামরিক নিয়োগের ব্যবস্থা রয়েছে, কিন্তু এই বাধ্যতা অনেকসময় নিছক আইনমাত্র হয় (দে জুরি)। সাধারণত যুবক নাগরিকদের বাধ্যতামূলকভাবে সামরিক বাহিনীতে নিয়োগ করা হয়, তবে নারী ও অনাগরিকদেরও বাধ্যতামূলকভাবে সামরিক বাহিনীতে নিয়োগ করা হয়েছে। যুদ্ধকালে অতিরিক্ত সৈনিকের প্রয়োজন বোধ হলে বাধ্যতামূলক নিয়োগের শর্তাবলি (যেমন বয়স) শিথীল করা হয়।

### সেবাকাল
সৈনিক হিসাবে দায়িত্ব পালনের ন্যূনতম সময়কাল দেশ ও যুগভেদে ভিন্ন। এছাড়া বাধ্যতামূলকভাবে ও ঐচ্ছিকভাবে যোগদান করা সৈনিকদের সেবাকালের মধ্যে তারতম্য রয়েছে। সৈনিক রাখার প্রয়োজনীয়তা বা কোনো সৈনিকের যোগ্যতা ও স্বাস্থ্যের উপর নির্ভর করে কোনো সৈনিকের সেবাকালে কোনো চুক্তির অধীনে বাধ্যবাধকতা পূরণ করতে হয়। সেই বাধ্যবাধকতা কোনো সশস্ত্র দ্বন্দ্বের সময়কাল জুড়ে বিস্তৃত হতে পারে, কিংবা সক্রিয় বা নিষ্ক্রিয় কর্তব্য পালনের সময়কাল পর্যন্ত সীমিত হতে পারে।

## জনপ্রিয় সংস্কৃতিতে
প্রাচীনতম লিপিবদ্ধ ইতিহাস থেকে শুরু করে একাধিক শিল্পকর্মে যুদ্ধ ও সৈনিকদের তুলে ধরা হয়েছে, যেমন গান, লোককাহিনি, গল্প, স্মৃতিকথা, জীবনী, উপন্যাস, নাটক, চলচ্চিত্র, টেলিভিশন, কমিক, গেম ইত্যাদি। বিভিন্ন শিল্পকর্মে প্রায়ই যুদ্ধে সৈনিকদের বীরত্বকে তুলে ধরা হয়, তবে কিছুক্ষেত্রে যুদ্ধের ভয়বাহতা, বিভ্রান্তি ও দুশ্চিন্তাকে তুলে ধরা হয়।

## আরও দেখুন
* নাবিক
* বৈমানিক
* যুদ্ধপ্রবীণ
* যুদ্ধবন্দি
* লশকর
* সামরিক বাহিনীতে নারী

## তথ্যসূত্র

## বহিঃসংযোগ
* 


বিষয়শ্রেণী:সামরিক জীবন
জাফর এক্সপ্রেস

***জাফর এক্সপ্রেস*** (  ) হল কোয়েটা এবং পেশোয়ারের মধ্যে প্রতিদিন পাকিস্তান রেলওয়ে দ্বারা পরিচালিত একটি যাত্রীবাহী ট্রেন।    দূরত্ব অতিক্রম করতে প্রায় ৩৪ ঘন্টা ১০ মিনিট সময় লাগে। এই ভ্রমণে সে রোহরি-চমন রেলওয়ে লাইন ও করাচি-পেশোয়ার রেলওয়ে লাইন ধরে চলাচল করে।

## ইতিহাস
জাফর এক্সপ্রেসের নামকরণ করা হয়েছে মীর জাফর খান জামালির নামে, যিনি ছিলেন একজন বিশিষ্ট বালুচ উপজাতি নেতা, পাকিস্তান আন্দোলনের সক্রিয় সদস্য এবং মোহাম্মদ আলী জিন্নাহর ঘনিষ্ঠ বন্ধু। তিনি ছিলেন প্রাক্তন প্রধানমন্ত্রী মীর জাফরুল্লাহ খান জামালির চাচা। ১৬ এপ্রিল ২০০৩ সালে প্রধানমন্ত্রী মীর জাফরুল্লাহ খান জামালি চীনা রেক দিয়ে ট্রেনটি উদ্বোধন করেন।  মূল জাফর এক্সপ্রেসটি কোয়েটা ও রাওয়ালপিন্ডির মধ্যে চলত। ২০১৭ সালের এপ্রিল মাসে, ট্রেনটি পেশোয়ার পর্যন্ত সম্প্রসারিত করা হয়।

### ২০২৫ সালের ছিনতাই

১১ মার্চ ২০২৫ তারিখে, কোয়েটা থেকে পাকিস্তানের পেশোয়ারগামী জাফর এক্সপ্রেস যাত্রীবাহী ট্রেনটি বেলুচিস্তান লিবারেশন আর্মি (বিএলএ) কর্তৃক হাইজ্যাক করা হয়, যেখানে ৪৪০ জনেরও বেশি লোককে জিম্মি করা হয়। বিএলএ দাবি করেছে যে তারা ৩০ জনেরও বেশি পাকিস্তানি সেনা সদস্যকে হত্যা করেছে।   ১২ মার্চ নিরাপত্তা বাহিনী সকল যাত্রী এবং নিরাপত্তা কর্মীদের উদ্ধার করে। পাকিস্তান সেনাবাহিনী তরফ থেকে ৩৩ জন বিএলএ জঙ্গি, ২১ যাত্রী, ৪ সৈন্য ও ট্রেন চালকের মৃত্যুর বিষয়টি নিশ্চিত করা হয়েছে।

## তথ্যসূত্র

বিষয়শ্রেণী:পাকিস্তানের নামযুক্ত যাত্রীবাহী ট্রেন
বিষয়শ্রেণী:পাকিস্তানের বেলুচিস্তানে রেল পরিবহন
বিষয়শ্রেণী:২০০৩-এ চালু রেল পরিষেবা
বিষয়শ্রেণী:পাকিস্তানের যাত্রীবাহী ট্রেন
আবদুল হামিদের নির্বাচনী ইতিহাস

বাংলাদেশের সাবেক রাষ্ট্রপতি **[[আবদুল হামিদ|আবদুল হামিদের]] নির্বাচনী ইতিহাসের** সংক্ষিপ্ত বিবরণ। তিনি একজন বাংলাদেশি রাজনীতিবিদ, যিনি ২০১৩ থেকে ২০২৩ সাল পর্যন্ত বাংলাদেশের রাষ্ট্রপতি হিসেবে দায়িত্ব পালন করেছেন। তিনি বাংলাদেশের ইতিহাসে সবচেয়ে দীর্ঘ মেয়াদী রাষ্ট্রপতি ছিলেন।

## সারসংক্ষেপ

### রাষ্ট্রপতি নির্বাচন

### জাতীয় সংসদ নির্বাচন

## বিস্তারিত ফলাফল
### রাষ্ট্রপতি নির্বাচন

### ১৯৯১ সালের সাধারণ নির্বাচন
#### [[কিশোরগঞ্জ-৫]]

### জুন ১৯৯৬ সালের সাধারণ নির্বাচন
#### [[কিশোরগঞ্জ-৫]]

### ২০০১ সালের সাধারণ নির্বাচন
#### [[কিশোরগঞ্জ-৫]]

### ২০০৮ সালের সাধারণ নির্বাচন

## তথ্যসূত্র

বিষয়শ্রেণী:আবদুল হামিদ
বিষয়শ্রেণী:বাংলাদেশী রাজনীতিবিদের নির্বাচনী ইতিহাস
রাজলক্ষ্মী জয়রাম

**রাজলক্ষ্মী জয়রাম** ছিলেন একজন ভারতীয় সিনেমা- থিয়েটার অভিনেত্রী। তিনি মূলত মালায়ালাম ছবিতে তার বিশিষ্ট অভিনয়ের জন্য পরিচিত। 

## চলচ্চিত্র তালিকা
রাজলক্ষ্মীর অভিনীত প্রথম চলচ্চিত্র ছিল *ভূমিইলে মালাখা*  যেখানে তিনি নায়িকার চরিত্রে অভিনয় করেন। চলচ্চিত্রের নায়ক ছিলেন প্রেম নাজির । রাজলক্ষ্মীর*কালিওদম* এবং *মায়াবী*  নামক দুই মালায়ালাম সিনেমাতেও অভিনয় করেছেন 

## ব্যক্তিগত জীবন
কেরালার আঞ্চলিক *দেশাভিমানি* নামক নাট্যদলের পক্ষ থেকে যেসকল নাটক মঞ্চস্থ করা হত তার বেশিরভাগ প্রধান নাটকের নায়িকা হিসাবে রাজলক্ষ্মী অভিনয় করেছেন। রাজলক্ষ্মী  ডি জয়রামকে বিয়ে করেছিলেন যিনি ছিলেন কোট্টায়ম আটিঙ্গাল পৌরসভার প্রাক্তন চেয়ারম্যান। বিয়ের পর তিনি অভিনয় ছেড়ে দেওয়ার সিদ্ধান্ত নিয়েছিলেন। পরবর্তীকালে তার স্বামীর মৃত্যু হয়। রাজলক্ষ্মীর দুই ছেলে, যার মধ্যে একজন হল আট্টিংগাল পৌর পরিষদের প্রাক্তন চেয়ারম্যান সিজে রাজেশকুমার। তার দ্বিতীয় পুত্রের নাম হল সিজে গিরিশকুমার।

## মৃত্যু
রাজলক্ষ্মী ১৮ অক্টোবর ২০২১ সালে ৮২ বছর বয়সে মারা যান।  তিনি কেরালার কোট্টায়ামের আত্তিঙ্গল এলাকায় মৃত্যুবরণ করেছিলেন।

## তথ্যসূত্র

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২০২১-এ মৃত্যু
বিষয়শ্রেণী:১৯৩০-এর দশকে জন্ম
কামনা জেঠমালানী

থাম্ব|কামনা জেঠমালানীঅভিনেত্রী,তেলঙ্গানা রাজ্য,ভারত
**কামনা জেঠমালানি** একজন ভারতীয় অভিনেত্রী। তিনি ২০০৫ সালে তেলুগু ছবি *প্রেমিকুলু*-এর মাধ্যমে অভিনয় জগতে আত্মপ্রকাশ করেন। অভিনেত্রী হিসাবে তার তৃতীয় পূর্ণদৈর্ঘ্য ছবি ছিল *রণম* যা কামনার প্রথম বাণিজ্যিকভাবে সফল ছবি। পরবর্তীকালে, তিনি বেশ কয়েকটি তেলুগু ভাষার ছবিতে মুখ্য ভূমিকায় অভিনয় করেছিলেন, কন্নড় চলচ্চিত্রের পাশাপাশি কামনা তামিল, মালায়ালাম এবং কন্নড় ছবিতেও অভিনয় করেছিলেন।

## প্রাথমিক জীবন
মুম্বাইয়ের একটি সিন্ধি হিন্দু পরিবারে কামনার জন্ম। তিনি ব্যবসায়ী শ্যাম জেঠমালানির নাতনি। কামনার ডাক নাম *ডিঙ্কি*। তার মা দিব্যা একজন গৃহিণী এবং তার বাবা নিমেশ জেঠমালানি একজন ব্যবসায়ী। তার দুই ভাইবোন ; ভাই কপিল এবং বোন কারিশমা। রাম জেঠমালানি তার প্রপিতামহ।

কামনা ২০০৪ সালে *মিস মুম্বাই* প্রতিযোগিতায় দ্বিতীয় স্থান অধিকার করেছিলেন। কামনা এরপর কিছু মিউজিক ভিডিওতে কাজ করেছিলেন যাদের মধ্যে উল্লেখযোগ্য; বৈশালী সামন্ত এবং অবধূত গুপ্তের *বোম্বে ভাইকিংস* অ্যালবামের অন্তর্গত *ছোড় দো আঁচল জামানা কেয়া কাহেগা* যা একটি পুরাতন গানের পুনঃনির্মান ছিল।

## ব্যক্তিগত জীবন
১১ আগস্ট ২০১৪ তারিখে, কামনা বেঙ্গালুরুবাসী ব্যবসায়ী সুরজ নাগপালকে বিয়ে করেন।

## কর্মজীবন
তিনি ২০০৪ সালে নীরজ শ্রীধরের বোম্বে ভাইকিংস অ্যালবামের *ছোড় দো আঁচল জামানা কেয়া কাহেগা* গানের মিউজিক ভিডিওতে উপস্থিত হয়েছিলেন। পরের বছর, তিনি তেলুগু ছবি *প্রেমিকুলু* -এর মাধ্যমে চলচ্চিত্রে অভিনয় শুরু করেন। যদিও ছবিটি ব্যর্থ হয়েছিল, তবে তার পরবর্তী ছবি *রণম* দারুণভাবে সফল হয়েছিল। অভিনেতা জয়ম রবির সঙ্গে তিনি তার প্রথম তামিল চলচ্চিত্র *ইধায়া থিরুদান* -এ অভিনয় করেন। তিনি *সৈনিকুডু* ছবিতে একটি বিনোদনমূলক গানের দৃশ্যে উপস্থিত হয়েছিলেন। তিনি অভিনেতা জীবনের সাথে *মাছকরণ* চলচ্চিত্রে অভিনয় করেছেন। তারপর থেকে, তিনি বেশ কয়েকটি দক্ষিণ ভারতীয় ছবিতে কাজ করেছেন, যেখানে তিনি প্রধান ভূমিকায় অভিনয় করেছেন।

## চলচ্চিত্র তালিকা

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:সিন্ধি বংশোদ্ভূত ভারতীয় ব্যক্তি
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:সিন্ধি অভিনেত্রী
বরদা (অভিনেত্রী)

**এমিমল মোহন**, (জন্ম: ২৯ এপ্রিল ১৯৮৮)  একজন ভারতীয় অভিনেত্রী যিনি তার মঞ্চ নাম **বরদা** -এর মাধ্যমেই বেশি পরিচিত বেশি পরিচিত। তিনি মূলত মালায়ালাম চলচ্চিত্র এবং টেলিভিশন জগতের অভিনেত্রী হিসাবে পরিচিত। ২০০৬ সালের মালায়ালাম ছবি *বাস্তবম* -এর মাধ্যমে তিনি অভিনয় জগতে আত্মপ্রকাশ করেন। তিনি ২০০৮ সালের *সুলতান* ছবিতে মুখ্য ভূমিকায় অভিনয় করেন। ২০১৩ থেকে ২০১৫ সাল পর্যন্ত প্রচারিত মালায়ালাম ধারাবাহিক *অমলা* তে তার অভিনয় প্রসংশিত হয়।

## জীবনের প্রথমার্ধ
বরদা ২৯ এপ্রিল ১৯৮৮ সালে গুজরাটের আহমেদাবাদে   মোহন আব্রাহাম এবং পুষ্প মোহনের ঘরে জন্মগ্রহণ করেন। বরদার আসল নাম এমিমল মোহন। তার একটি ছোট ভাই আছে যার নাম এরিক মোহন। তিনি ত্রিশুরে বড় হয়ে উঠেছেন এবং সেখানেই স্কুলশিক্ষা গ্রহন করেছিলেন।  ২০০৪ সালে ত্রিশুরের সেক্রেড হার্ট কনভেন্ট গার্লস হায়ার সেকেন্ডারি স্কুল থেকে প্রাথমিক শিক্ষা লাভের পর, বরদা উচ্চ মাধ্যমিক শিক্ষার জন্য ইরাভুর সেন্ট জোসেফস ইংলিশ মিডিয়াম হায়ার সেকেন্ডারি স্কুলে যোগদান করেন। তিনি ক্যালিকট বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেছেন। 

## কর্মজীবন
উচ্চমাধ্যমিকে (প্লাস টু) পড়ার সময়, তিনি একটি ক্যালেন্ডারের ছবির জন্য মডেলিং করেছিলেন এবং শীঘ্রই তার কাছে আরো বিজ্ঞাপনে কাজ করার সুযোগ আসতে শুরু করে। এরপর, তিনি ত্রিশুরের একটি স্থানীয় টেলিভিশন চ্যানেলে উপস্থাপিকা হিসেবে কাজ করেন। তারপরে বরদা জীবন টিভি এবং কৈরালি টিভিতে অনুষ্ঠান করেন। ২০০৬ সালে *বাস্তবম*  চলচ্চিত্রে অভিনয়ের মাধ্যমে তিনি চলচ্চিত্র জগতে আত্মপ্রকাশ করেন। তিনি ২০০৮ সালে মুক্তিপ্রাপ্ত *সুলতান*  চলচ্চিত্রে প্রধান নারী চরিত্রে অভিনয় করেছিলেন।  *সুলতানের*  পর থেকেই তিনি লেখক-পরিচালক এ কে লোহিতদাসের পরামর্শে তার মঞ্চ নাম **বরদা** ব্যবহার করতে শুরু করেন।  তিনি সূর্য টিভিতে *স্নেহাকুডু* ধারাবাহিকে একটি ভূমিকায় অভিনয়ের মাধ্যমে টেলিভিশন জগতে আত্মপ্রকাশ করেন। *অমলা*  ধারাবাহিকের মুখ্য চরিত্রে *অমলার*  ভূমিকায় অভিনয়ের মাধ্যমে বরদা সাফল্য পান।  এরপর তিনি এশিয়ানেটে প্রচারিত *প্রাণয়াম* ধারাবাহিকে নায়িকা হিসেবে অভিনয় করেন, যা ছিল হিন্দি ধারাবাহিক *[[ইয়ে হ্যায় মোহব্বতেঁ|"ইয়ে হ্যায় মহব্বতে"]]* -এর পুনর্নির্মাণ ছিল। গর্ভাবস্থার কারনে তিনি অনুষ্ঠানটি ছেড়ে দেন।  সাময়িক বিরতির পর তিনি *ইলয়াবল গায়ত্রী*  ধারাবাহিকের মাধ্যমে অভিনয় জগতে ফিরে আসেন। 

## ব্যক্তিগত জীবন
২০১৪ সালের ২৫ মে তারিখে বরদা তার *অমলা*  ধারাবাহিকের সহ-অভিনেতা জিশিন মোহনকে বিয়ে করেন।  এই দম্পতির একটি ছেলে আছে জিয়ান, যে ২০১৭ সালে জন্মগ্রহণ করে।   ২০২২ সালের জানুয়ারিতে তাদের বিচ্ছেদ ঘটে এবং ২০২২ সালের সেপ্টেম্বরে তাদের বিবাহবিচ্ছেদ হয়।  

## চলচ্চিত্র তালিকা

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ত্রিশূরের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কেরলের শিল্পী
রোসিন জলি

**রোসিন জলি** একজন টেলিভিশন উপস্থাপিকা এবং মালয়ালম চলচ্চিত্রের একজন অভিনেত্রী।

## প্রাথমিক জীবন
জলি কেরালার বাসিন্দা। তিনি ভারতের কেরালা রাজ্যের এর্নাকুলাম জেলার মুভাত্তুপুঝায় জন্মগ্রহণ করেন। তিনি বেঙ্গালুরুতে স্কুলজীবন এবং কলেজ ডিগ্রি সম্পন্ন করেন এবং সেখানেই স্থায়ীভাবে বসবাস করছিলেন।

## কর্মজীবন
রোসিন জলি ২০১১ সালে একজন নৃত্যশিল্পী এবং টেলিভিশন অনুষ্ঠানের উপস্থাপিয়কা হিসেবে তার অভিনয় জীবন শুরু করেন। তিনি *ওয়েডিং বেলস*, *প্রিয়াসখী*, *লাভ ইন ক্যানোপি*, সিমা চলচ্চিত্র পুরস্কার ২০১৪ এবং আথম পথু রুচির মতো অনুষ্ঠান সঞ্চালনা করেছেন।

তিনি ২০১২ সালে দুটি এবং ২০১৩ সালে পাঁচটি ছবিতে অভিনয় করেছিলেন। চলচ্চিত্রের অভিনয় ছাড়াও, জলি ২০১৩ সালে সূর্য টিভিতে সম্প্রচারিত একটি রিয়েলিটি শো *মালায়ালি হাউস*  -এর একজন প্রতিযোগী ছিলেন। তিনি জি কন্নড়, কন্যাকা ম্যাগাজিন, কৌমুদি টিভি, ব্রিটানিয়া, অ্যামাজন আরবান কোম্পানি এবং এশিয়ান পেইন্টসের মতো বহু সংস্থার টিভি বিজ্ঞাপনেও অভিনয় করেছেন। তিনি কিছু অ্যালবামেও কাজ করেছেন যার মধ্যে *থামরাকান্নান*, *শ্রীরামজাপাম*, *শ্রী ভদ্রকালী*, এবং *ভারতীয় ব্রাজুকা*  জনপ্রিয়।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2024)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের নারী মডেল
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
শারজাহ আর্ট ফাউন্ডেশন

**শারজাহ আর্ট ফাউন্ডেশন** ( ) হল সংযুক্ত আরব আমিরাতের শারজায় অবস্থিত সমসাময়িক শিল্প ও  সংস্কৃতি প্রতিষ্ঠান। এটি ২০০৯ সালে   হুর আল কাসিমি প্রতিষ্ঠা করেন।  হুর আল কাসিমি  সংযুক্ত আরব আমিরাতের সুপ্রিম কাউন্সিলের সদস্য এবং শারজাহের বর্তমান শাসক সুলতান বিন মুহাম্মদ আল-কাসিমির মেয়ে। এই ফাউন্ডেশন শারজাহ, সংযুক্ত আরব আমিরাত এবং বৃহত্তর অঞ্চলজুড়ে শিল্পীদের সৃজনশীলতা এবং শিল্পচর্চাকে সমর্থন দেওয়ার লক্ষ্যে কাজ করে। এজন্য সংগঠনটি শারজাহ দ্বিবার্ষিক, মার্চ সভা, শিল্পীদের জন্য আবাসন, অনুদান, প্রদর্শনী, গবেষণা এবং প্রকাশনার মত অনুষ্ঠানের আয়োজন করে থাকে। এখানে আরব ও আন্তর্জাতিক শিল্পীদের কাজের প্রদর্শনী হয়। শারজাহ আর্ট ফাউন্ডেশন জনসাধারণকে শিল্প ও সংস্কৃতির প্রতি আগ্রহী করে তুলতে এবং তাদের সক্রিয় অংশগ্রহণ নিশ্চিত করতে কাজ করে। এটি শিক্ষামূলক কার্যক্রম, কর্মশালা ও প্রদর্শনীর মাধ্যমে শিল্পচর্চার প্রতি মানুষের আগ্রহ বাড়ানোর চেষ্টা চালিয়ে যায়।

## শারজাহ দ্বিবার্ষিক
শারজাহ দ্বিবার্ষিক একটি আন্তর্জাতিক শিল্প প্রদর্শনী যা প্রতি দুই বছরে একবার সংযুক্ত আরব আমিরাতের শারজায় অনুষ্ঠিত হয়। এটি শারজাহতে প্রতি দুই বছরে একবার হয়। প্রথম সংস্করণ দ্বিবার্ষিক ১৯৯৩ সালে অনুষ্ঠিত হয়েছিল। তখন এটি শারজাহর সংস্কৃতি ও তথ্য বিভাগ পরিচালনা করত। ২০০৯ সাল থেকে থেকে শারজাহ আর্ট ফাউন্ডেশন প্রতিষ্ঠার পর থেকে এটি শিল্প প্রদর্শনীর আয়োজন চালিয়ে আসছে । প্রতিটি প্রদর্শনীর শেষে শিল্প জগতের খ্যাতিমান ব্যক্তিত্বদের একটি বিচারিক বোর্ড দ্বিবার্ষিক পুরস্কার প্রদান করে।

## মার্চ সভা
**মার্চ সভা** হলো একটি বার্ষিক আন্তর্জাতিক সম্মেলন। এখানে বিভিন্ন দেশের শিল্পচর্চাকারী ব্যক্তি ও শিল্প প্রতিষ্ঠান অংশগ্রহণ করে। এটি শারজাহ আর্ট ফাউন্ডেশন আয়োজন করে। ২০০৮ সালে এ আয়োজন  শুরু হয়েছিল। এখানে আঞ্চলিক শিল্প পেশাদাররা সমসাময়িক শিল্পের ক্ষেত্রে সংযোগ স্থাপন, অংশীদারিত্ব এবং ধারণা ভাগ করে নিতে উৎসাহিত হন।

## ভবন
ফাউন্ডেশন বৃষ্টির ঘর নামে একটি শিল্পকর্মের জন্য স্থায়ী জায়গা তৈরি করেছে। এটি র‍্যান্ডম ইন্টারন্যাশনাল নামে একটি শিল্পী গোষ্ঠী তৈরি করেছে। তারা দ্য ফ্লাইং সসার নামে একটি ভবন পুনর্নির্মাণ করেছে। আল জুবাইল সবজি বাজারেও কাজ করেছে। ১৯৭০-এর দশকের খোর ফাক্কান সিনেমা হলকে সঙ্গীত বিদ্যালয় করা হচ্ছে। একটি পিরামিড আকৃতির ছাদযুক্ত কিন্ডারগার্টেনকে কমিউনিটি সেন্টার করা হয়। ২০২৩ সালে শারজাহর পূর্ব উপকূলে অবস্থিত একটি পুরনো ফিড মিল ও বরফ কারখানা পুনরায় সংস্কার করে উদ্বোধন করা হয়েছে।

## প্রদর্শনী
শারজাহ আর্ট ফাউন্ডেশন কর্তৃক আয়োজিত উল্লেখযোগ্য প্রদর্শনীর তালিকা:

## তথ্যসূত্র

## বহিঃসংযোগ
* সরকারি ওয়েবসাইট

বিষয়শ্রেণী:আরব সংস্কৃতি
বিষয়শ্রেণী:শারজাহ
জোমল

**জোমল** হলেন একজন ভারতীয় অভিনেত্রী  যিনি **গৌরী** নামেও পরিচিত। জোমল মূলত মালায়ালাম ছবিতে অভিনয় করেছেন। অভিনেত্রী জোমল শিশুশিল্পী হিসেবে তার কর্মজীবন শুরু করেন এবং নব্বই দশকের মাঝামাঝি সময়ে একজন প্রধান অভিনেত্রী হিসাবে নিজেকে প্রতিষ্ঠিত করেন।

## কর্মজীবন
অভিনেত্রী জোমল তার দীর্ঘ কর্মজীবনে একাধিক মালায়ালাম ছবিতে অভিনয় করেছেন। তিনি *নীরম, পিরিয়াধা ভারাম ভেন্ডুম* এবং *দীপস্তম্ভম মহাশ্চর্যমের* মতো চলচ্চিত্রে প্রধান ভূমিকা পালন করেছেন। তিনি *এন্নু স্বান্তম জানকিকুট্টি* (১৯৯৬) ছবিতে তার ভূমিকার জন্য সেরা অভিনেত্রী হিসাবে *কেরালা রাজ্য চলচ্চিত্র পুরস্কার*  জিতেছিলেন এবং বিশেষ বিভাগে *জাতীয় চলচ্চিত্র পুরস্কার*  জিতেছেন। 

১৯৯৭ সালে, তিনি *এন্নু স্বান্তম জানকিকুট্টি* ছবিতে তার অভিনয়ের জন্য সেরা অভিনেত্রী বিভাগের অধীনে কেরালা রাজ্য চলচ্চিত্র পুরস্কার জিতেছিলেন এবং জাতীয় চলচ্চিত্র পুরস্কার সম্মেলনে পুরস্কৃত হয়েছিলেন। তিনি মালায়ালাম ফিল্ম *কাথাল – দ্য কোর* -এ অভিনেত্রী জ্যোথিকার চরিত্রের জন্য কণ্ঠদান করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="There is no sources for this section (March 2024)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় হিন্দু
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কালিকটের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় প্রাক্তন খ্রিস্টান
লিজোমল জোসে

**লিজোমল জোসে** একজন ভারতীয় অভিনেত্রী যিনি মূলত মালায়ালাম এবং তামিল ছবিতে অভিনয় করেন। তামিল ছবি *[[জয় ভীম]]* (২০২১) -তে সেঙ্গেনি চরিত্রে অভিনয়ের জন্য তিনি সমালোচকদের দ্বারা প্রশংসিত হন। এই চরিত্রের জন্য তিনি *৬৭তম ফিল্মফেয়ার অ্যাওয়ার্ডস সাউথ* -এ ফিল্মফেয়ার সেরা অভিনেত্রীর পুরস্কার জিতে নেয়।

## কর্মজীবন
লিজোমল ২০১৬ সালে মুক্তিপ্রাপ্ত মালয়ালম চলচ্চিত্র, *মহেশিন্তে প্রথিকারম*-এর মাধ্যমে অভিনয় জগতে প্রবেশ করেন।  চলচ্চিত্রটি দর্শকমহলে অত্যন্ত প্রশংসিত হয়েছিল। সেই একই বছর তিনি বাণিজ্যিকভাবে সফল ছবি *কাট্টাপ্পানাইল ঋত্বিক রোশন*-এ সহ অভিনেত্রী হিসাবে অভিনয় করেন। তার তৃতীয় ছবি *হানি বি টু পয়েন্ট ফাইভ* (২০১৭)-এ  তিনি অভিনেত্রী ভাবনার ব্যক্তিগত মেক-আপ শিল্পীর ভূমিকায় অভিনয় করেছিলেন। এরপর তিনি অভিনেতা মামুট্টির সাথে *স্ট্রিট লাইটস* (২০১৮) ছবিতে অভিনয় করেন।  

লিজোমল অভিনেতা সিদ্ধার্থের সাথে *শিবাপ্পু মঞ্জল পাচাই* (২০১৯) শিরোনামের তামিল সিনেমায় অভিনয় করেন, যা ছিল তার প্রথম তামিল চলচ্চিত্র।  *[[জয় ভীম]]*  চলচ্চিত্রে অভিনেতা তিনি সুরিয়ার সাথে অভিনয় করেন। এই চলচ্চিত্রে লিজোমল একজন আদিম ইরুলার উপজাতির মহিলা সেঙ্গেনির যন্ত্রণার ছবি তার অভিনয়ের মাধ্যমে প্রতিফলিত করার জন্য সমালোচকদের দ্বারা প্রশংসিত হন।

## ব্যক্তিগত জীবন
লিজোমল জোসে ২০২১ সালের ৪ অক্টোবর তারিখে কেরালার ওয়ানাডে অরুণ অ্যান্টনি ওনিসেরিলকে বিয়ে করেন।

## চলচ্চিত্র তালিকা

## তথ্যসূত্র

বিষয়শ্রেণী:জি সিনে পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কেরলের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
ঈমানে মুজমাল

[থাম্ব|350x350পিক্সেল|'''ইসলামের ত্রিমাত্রা ([ইসলাম, ঈমান ও ইহসান)**]]
**ঈমানে মুজমাল** () অর্থ হল **বিশ্বাসের সারমর্ম**। ইসলামি বিশ্বাস অনুযায়ী, এটি ঈমানের একটি সংক্ষিপ্ত প্রকাশ, যেখানে মুমিন তার আকিদা ও আনুগত্যের সারসংক্ষেপ ব্যক্ত করে। এটি মুসলমানদের মৌলিক বিশ্বাসের অন্যতম অংশ।

== সংজ্ঞা ও অর্থ ==
**ঈমান** অর্থ বিশ্বাস, আর **মুজমাল** অর্থ সংক্ষিপ্ত বা সারমর্ম। তাই **ঈমানে মুজমাল*' বলতে বোঝায় সংক্ষেপে ইসলামের মূল বিশ্বাসকে গ্রহণ ও মেনে নেওয়া। এটি নিম্নরূপ:

অর্থাৎ: *আমি ঈমান আনলাম সর্বসুন্দর নামধারী ও সর্ববিদগুণের অধিকারী আল্লাহ তাআলার প্রতি এবং মেনে নিলাম তাঁর সকল আদেশ ও বিধানাবলি।*

== তাৎপর্য ==
ঈমানে মুজমাল দুইটি প্রধান দিককে নির্দেশ করে:

# **আল্লাহর অস্তিত্ব ও গুণাবলির প্রতি বিশ্বাস** - এখানে আল্লাহর সত্তা, নাম ও গুণাবলির প্রতি অবিচল বিশ্বাস রাখা হয়।
# **আল্লাহর সকল বিধান ও আদেশ মেনে নেওয়া** - ইসলামের সমস্ত বিধি-বিধানকে নিঃশর্তভাবে মেনে নেওয়ার ঘোষণা।

== কোরআন ও হাদিসে গুরুত্ব ==
ইমানে মুজমাল সম্পর্কে কোরআনে বর্ণিত হয়েছে:

নবী মুহাম্মদ (সা.) বলেছেন: *তোমরা আল্লাহর সত্তা নিয়ে বিতর্ক কোরো না, বরং তাঁর গুণাবলি ও সৃষ্টি নিয়ে চিন্তা করো।* (বুখারি, মুসলিম)

== ইসলামের ছয় কালিমায় অবস্থান ==
ইসলামের মৌলিক বিশ্বাসের জন্য ছয়টি কালিমা রয়েছে। এর মধ্যে অন্যতম গুরুত্বপূর্ণ হলো ঈমানে মুজমাল ও ঈমানে মুফাসসাল।


== কূটতর্ক পরিহারে ভূমিকা ==
শয়তানের প্ররোচনায় মানুষ কখনো কখনো ঈমান সম্পর্কে বিতর্কে জড়িয়ে পড়ে। ঈমানে মুজমালে উল্লেখিত *কামা হুওয়া'' (যেমন আছেন তিনি) শব্দগুচ্ছ এই বিতর্ককে নিরুৎসাহিত করে এবং মানুষকে বিনা প্রশ্নে আল্লাহর উপর বিশ্বাস স্থাপনের শিক্ষা দেয়।

## উপসংহার
ইমানে মুজমাল ইসলামের মৌলিক বিশ্বাসগুলোর সারসংক্ষেপ। এটি একজন মুমিনকে ঈমানের সঠিক মর্মার্থ বোঝাতে সাহায্য করে এবং ইসলামের প্রতি তার আনুগত্য প্রকাশ করে।

## তথ্যসূত্র

বিষয়শ্রেণী:ইসলামি পরিভাষা
রঞ্জিনী জোসে

**রঞ্জিনী জোসে**  (জন্ম: ৪ এপ্রিল ১৯৮৪) একজন ভারতীয় প্লেব্যাক গায়িকা, যিনি মালায়ালাম, তামিল, তেলুগু, কন্নড় এবং হিন্দি ভাষার বেশ কয়েকটি গানে কণ্ঠ দিয়েছেন। ২০ বছরেরও বেশি সময় ধরে চলমান তার সংগীত জীবনে তিনি ২০০ টিরও বেশি ছবিতে গান গেয়েছেন। রঞ্জিনী ২০১৭ সালে মুক্তিপ্রাপ্ত *বাশিরিন্তে প্রেমলেখানম* সহ বেশ কয়েকটি চলচ্চিত্রে অভিনয় করেছেন। ১৯৯৮ সালে সাময়িক বিরতি নেওয়ার পর, তিনি কেএস চিত্রার সাথে মালায়ালাম সিনেমা *মেলেভার্যাথে মালাখাক্কুট্টিকালে* প্লেব্যাক গান গেয়েছিলেন। 

## সংগীত জীবন
রঞ্জিনীর জন্ম ১৯৮৪ সালের ৪ এপ্রিল। তার পিতা ছিলেন চেন্নাইতে চলচ্চিত্র প্রযোজক বাবু জোসে এবং মা ছিলেন গায়ক ও ব্যাংক কর্মচারী সিকে জয়লক্ষ্মী। তিনি চেন্নাইতে বড় হয়েছিলেন কিন্তু কয়েক বছর পর তিনি কোচিতে চলে আসেন। রঞ্জিনী তিনটি ভিন্ন স্কুলে পড়াশোনা করেছেন, চেন্নাইয়ের সেক্রেড হার্ট চার্চ পার্ক, পেরুম্বাভুরের এমইটি পাবলিক স্কুল এবং ভবনস বিদ্যা মন্দির, এলামাক্কারা। তিনি তার স্কুল জীবনকে তার জীবনের সময় থেকেই ইলায়ারাজা, এস. জানকী এবং এমনকি এবিবিএ, বনি এম এবং মাইকেল জ্যাকসনের মতো আন্তর্জাতিক শিল্পীদের গান শুনে বড় হয়েছেন। 

রঞ্জিনী যখন নবম শ্রেণীতে পড়ত, তখন সে কোচির বিখ্যাত গায়ন দল *কোচিন কোরাস ট্রুপ*  -এর অংশ হয়ে ওঠে। তিনি তাদের সাথে বিভিন্ন জায়গায় ভ্রমণ করে অনুষ্ঠানে গান পরিবেশন করতেন। তিনি মঞ্চে গায়িকা এস. জানকীর *উনারু উনারু* গানটি পরিবেশন করার জন্য বেশ জনুপ্রিয় হয়ে উঠেছিলেন। তার সঙ্গীত শিক্ষক গীতিকার সন্তোষ ভার্মা ফিল্মফেয়ার পুরস্কারে মনোনীত হয়েছিলেন।

যখন রঞ্জিনী দ্বাদশ শ্রেণীতে পড়েন, তখন তাকে *তুলসিদাস* পরিচালিত *মেলাভার্যাথে মালাখাক্কুত্তিকল* সিনেমার একটি গানের রেকর্ডিংয়ের জন্য ডাকা হয়েছিল। তিনি জাতীয় পুরস্কারপ্রাপ্ত গায়ক কে এস চিত্রা এবং সন্তোষ কেশবের সাথে গান গেয়েছিলেন।

বিভিন্ন চলচ্চিত্রে গান গেয়ে এবং মঞ্চ অনুষ্ঠানে সংগীত প্রদর্শনের পর রঞ্জিনির জনপ্রিয়তা ঊর্ধ্বমুখী হয়ে ওঠে। তিনি পাঁচটি ভিন্ন ভিন্ন ভাষার ২০০ টিরও বেশি সিনেমায় তিনি গান গেয়েছেন। তিনি *চাণক্য* সিনেমার জন্য প্লেব্যাক গান গেয়ে তামিল বিনোদন জগতে আত্মপ্রকাশ করেন। খেলেইঁ হাম জি জান সে সিনেমায় নেপথ্য সংগীতশিল্পী হিসাবে তিনি হিন্দি সিনেমা জগতে আত্মপ্রকাশ করেন।

*না বাঙ্গারু তাল্লি* সিনেমার *চিরু চিলাকে* গানটি গায়নের মাধ্যমে তিনি তেলুগু চলচ্চিত্র জগতে আত্মপ্রকাশ করেন। তিনি তিনটি মালায়ালাম ছবিতেও অভিনয় করেছেন যেগুলি হল, ২০০৯ সালের মোহনলাল অভিনীত *রেড অ্যাকিলিস*, ২০১০ সালের মামুট্টি অভিনীত *দ্রোণ* এবং ২০১৭ সালের *বাশিরিন্তে প্রেমলেখানম* । 

তিনি ইলিয়ারাজা, এম জয়চন্দ্রন, আলফোনস, জ্যাসি গিফট, দীপক দেব, বিশাল ভরদ্বাজ, শঙ্কর মহাদেবন এবং আরও অনেকের মতো বড় শিল্পীদের সাথে কাজ করেছেন। 

## তথ্যসূত্র

বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ভারতীয় নেপথ্য গায়িকা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:কেরলের সঙ্গীতশিল্পী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:১৯৮৪-এ জন্ম
ঈমানে মুফাসসাল

[থাম্ব|350x350পিক্সেল|'''ইসলামের ত্রিমাত্রা ([ইসলাম, ঈমান ও ইহসান)**]]
**ঈমানে মুফাসসাল** ([[আরবি ভাষা|আরবি]]: إيمان مفصل) অর্থ **বিশদ ঈমান*'। এটি [[ইসলাম|ইসলামের]] মৌলিক [[আকিদা|বিশ্বাসের]] মধ্যে অন্যতম। মুসলিমদের ঈমানের ব্যাখ্যায় ঈমানে মুফাসসাল ও [[ঈমানে মুজমাল]] দুটি গুরুত্বপূর্ণ অংশ। ঈমানে মুফাসসাল ঈমানের বিশদ বর্ণনা প্রদান করে।

== উচ্চারণ ও অনুবাদ ==

=== আরবি ===
<blockquote>آمَنْتُ بِاللّٰهِ وَمَلٰئِكَتِهِ وَكُتُبِهِ وَرُسُلِهِ وَالْيَوْمِ الْاٰخِرِ وَالْقَدْرِ خَيْرِهِ وَشَرِّهِ مِنَ اللّٰهِ تَعَالٰى وَالْبَعْثِ بَعْدَ الْمَوْتِ.</blockquote>

=== বাংলা উচ্চারণ ===
<blockquote>আমানতু বিল্লাহি ওয়া মালাইকাতিহি ওয়া কুতুবিহি ওয়া রুসুলিহি ওয়াল ইয়াওমিল আখিরি ওয়াল কাদরি খাইরিহি ওয়া শাররিহি মিনাল্লাহি তা’আলা ওয়াল বাআসি বাদাল মাওত।</blockquote>

=== বাংলা অর্থ ===
<blockquote>আমি বিশ্বাস করি [[আল্লাহ|আল্লাহর]] উপর, তাঁর [[ফেরেশতা|ফেরেশতাদের]] উপর, তাঁর [[আসমানি কিতাব|কিতাবসমূহের]] উপর, তাঁর [[নবী|রাসূলদের]] উপর, শেষ দিবসের উপর এবং তাকদিরের উপর—এর ভালো-মন্দ [[আল্লাহ|আল্লাহর]] পক্ষ থেকে, এবং মৃত্যুর পর পুনরুত্থানের উপর। [1]</blockquote>

== ঈমানে মুফাসসালের ব্যাখ্যা ==
ঈমানে মুফাসসালে সাতটি বিষয়ের উপর ঈমান আনার কথা বলা হয়েছে:

# [[আল্লাহ|আল্লাহর]] উপর ঈমান। [2]
# [[ফেরেশতা|আল্লাহর ফেরেশতাদের]] উপর ঈমান।
# [[আসমানি কিতাব|আসমানি কিতাবসমূহের]] উপর ঈমান।
# [[নবী|আল্লাহর রাসূলদের]] উপর ঈমান।
# [[কিয়ামত|পরকাল বা কিয়ামতের দিন]] বিশ্বাস।
# [[তাকদির]] বা ভাগ্যের ভালো-মন্দ [[আল্লাহ|আল্লাহর]] পক্ষ থেকে নির্ধারিত, এতে বিশ্বাস।
# [[আখিরাত]] বা মৃত্যুর পর পুনরুত্থান ও হিসাব-নিকাশে বিশ্বাস।

== ইসলামি গ্রন্থে ঈমানে মুফাসসাল ==
ঈমানে মুফাসসাল সম্পর্কে কুরআন ও হাদিসে বিভিন্ন স্থান উল্লেখ রয়েছে।

=== কুরআনের দৃষ্টিতে ===
কুরআনে ঈমানের এই বিষয়গুলোকে সমর্থনকারী বেশ কিছু আয়াত রয়েছে। যেমন:<blockquote>❝রাসূল ও তাঁর অনুসারীরা বিশ্বাস রাখে যা তাঁর প্রতি তাঁর প্রতিপালকের পক্ষ থেকে অবতীর্ণ হয়েছে। তারা প্রত্যেকে আল্লাহ, তাঁর ফেরেশতা, তাঁর কিতাব ও তাঁর রাসূলদের প্রতি বিশ্বাস রাখে…❞

— [[আল কুরআন]], [[সূরা আল-বাকারা]], ২:২৮৫ [3]</blockquote>

=== হাদিসের দৃষ্টিতে ===
<blockquote>হযরত ওমর (রাঃ) হতে বর্ণিত, তিনি বলেন: একদিন আমরা রাসূলুল্লাহ (সাল্লাল্লাহু আলাইহি ওয়া সাল্লাম)-এর কাছে বসেছিলাম, এমন সময় এক ব্যক্তি আমাদের সামনে উপস্থিত হলেন… তিনি বললেন, ❝তুমি আমাকে ঈমান সম্পর্কে বল।❞

নবী (সাঃ) বললেন: ❝ঈমান হল এই যে, তুমি আল্লাহ, তাঁর ফেরেশতাগণ, তাঁর কিতাব, তাঁর রাসূলগণ, পরকালের দিন এবং তাকদিরের উপর বিশ্বাস রাখবে।❞

— [[সহিহ মুসলিম]], হাদিস নং ৮ [4]</blockquote>

== গুরুত্ব ও শিক্ষা ==
ঈমানে মুফাসসাল ইসলামের মৌলিক বিশ্বাসের অন্যতম ভিত্তি। এটি মুসলিমদের জন্য অপরিহার্য আকিদা। এটি একজন মুসলমানের জীবনদর্শন, ধর্মীয় চেতনা এবং কর্মপদ্ধতির উপর গুরুত্বপূর্ণ প্রভাব ফেলে।

== তথ্যসূত্র ==

* [[আল কুরআন]]
* [[সহিহ মুসলিম]]
* [[সহীহ বুখারী|সহিহ বুখারি]]
* ইবনে কাসির, *তাফসির ইবনে কাসির''

## এছাড়াও দেখুন

* ঈমানে মুজমাল
* আকিদা
* ইসলামি বিশ্বাস ব্যবস্থা

বিষয়শ্রেণী:ইসলামি পরিভাষা
ইবনে আতিয়া

**আবু মুহাম্মদ আবদ আল-হক্ক ইবনে গালিব ইবনে আবদ আল-রহমান**, যিনি **ইবনে আতিয়া** (    নামে বেশি পরিচিত ছিলেন ) ছিলেন ৫ম ইসলামী শতাব্দীর একজন সুন্নি আন্দালুসীয় পণ্ডিত। তিনি একজন বিশিষ্ট মালিকি আইনজ্ঞ, ঐতিহ্যবিদ, ব্যাকরণবিদ, ভাষাবিদ, কবি, সাহিত্যিক এবং একজন গ্রন্থপঞ্জিবিদ ছিলেন। তাকে তার সময়ের সর্বশ্রেষ্ঠ কুরআন ভাষ্যকার হিসেবে বিবেচনা করা হত।  তাঁর বিখ্যাত কুরআনভাষ্য গ্রন্থ *আল-মুহাররার আল-ওয়াজিজ ফি তাফসির আল-কিতাব আল-আজিজ থেকে খ্যাতি  এসেছে।* 

## জীবনী
ইবনে আতিয়্যা ৪৮১ হিজরি/১০৮৮ খ্রিস্টাব্দে ইসলামী স্পেনের গ্রানাডায় জন্মগ্রহণ করেন। তিনি পণ্ডিত পরিবারে বেড়ে ওঠেন। তাঁর বাবা ছিলেন একজন প্রখ্যাত হাদিসবিদ এবং ফকিহ। তিনি মুসলিম বিশ্বের পূর্বাঞ্চলে ভ্রমণের সময় অসংখ্য বিশিষ্ট আলেমের কাছে শিক্ষালাভ করেছিলেন। এরপর তিনি গ্রানাডায় একজন বিচারক হন।

তাঁর বাবার কাছে শিক্ষা গ্রহণকারী আলেমরা প্রায়ই আসতেন। এমন পরিবেশে ইবনে আতিয়া বড় হন। ফলে তিনি বাবার পথ অনুসরণে উৎসাহিত হন। তিনি বাবা ও অন্যান্য আলেমদের কাছে শিক্ষা লাভ করেন। তাঁর বাবা সবসময় তাঁকে সমর্থন করতেন। কারণ তিনি জানতেন যে তাঁর ছেলে অত্যন্ত মেধাবী। ইবনে আতিয়া ছিলেন একজন অত্যন্ত পরিশ্রমী ছাত্র। তিনি পড়ালেখা করতে ভালোবাসতেন এবং সব বিষয়ে পারদর্শী হতে আগ্রহী ছিলেন। তিনি বিশ্বাস করতেন যে ব্যাপক পড়াশোনা তাঁকে কুরআন বুঝতে সাহায্য করবে। তাই তিনি শুধু ইসলামী শিক্ষার মধ্যে সীমাবদ্ধ থাকেননি। তিনি আন্দালুসের বিভিন্ন শহর ও কেন্দ্রে ভ্রমণ করেন। সেখানে অসংখ্য আলেমের সাথে সাক্ষাৎ করেন এবং তাঁদের কাছ থেকে শিক্ষা গ্রহণ করেন। ফলে তিনি পুরো অঞ্চলে সম্মানিত আলেমে পরিণত হন। পরবর্তীতে তিনি মুর্সিয়ায় বিচারক হন। সেখানে তিনি আইনের যথাযথ প্রয়োগে তাঁর কঠোরতা ও ন্যায়পরায়ণতার জন্য বিখ্যাত হন। তিনি একজন প্রখ্যাত শিক্ষকও ছিলেন। তাঁর অনেক ছাত্র পরবর্তীতে নিজেরাই প্রখ্যাত আলেম হয়েছিলেন।

ইবনে আতিয়ার সময়ে আন্দালুসে অনেক অশান্তি ছিল। খ্রিস্টানরা মুসলিম অঞ্চল আক্রমণের চেষ্টা করছিল এবং মাঝে মাঝে সফলও হচ্ছিল। তিনি সেনাবাহিনীতে যোগ দেন এবং বহুবার অবিশ্বাসীদের বিরুদ্ধে যুদ্ধ করেন। তিনি আন্দালুসের সব মুসলিমকে দৃঢ় অবস্থান নিতে উৎসাহিত করেন। একইসাথে রাজা ও শাসকদের চিঠি লিখে তাঁদের ইসলামের প্রতি দায়িত্ব ও আল্লাহর পথে সমর্থনের কথা স্মরণ করিয়ে দেন। তিনি ঐক্য ও জিহাদের পক্ষে সোচ্চার ছিলেন। এসব কারণে তিনি একজন বিদগ্ধ আলেম এবং নিবেদিত মুসলিম হিসেবে দৃঢ় খ্যাতি অর্জন করেন।

## অভ্যর্থনা
আয-যাহাবি ''সিয়ারু আলামিন নুবালা''  বইয়ে বলেন: “তিনি একজন আলেম ইমাম, কুরআনের তাফসিরে প্রধান, ফিকহ, তাফসির এবং আরবি ভাষায় পারদর্শী ছিলেন। তিনি জ্ঞানে সমৃদ্ধ, বুদ্ধিমান, সূক্ষ্ম বিবেচনাশক্তিসম্পন্ন ছিলেন। তিনি জ্ঞানের উৎস সম্পর্কে সচেতন থাকতেন।”

## কাজ
ইবনে আতিয়া অনেক মূল্যবান বৈজ্ঞানিক রচনা রেখে গেছেন। এর মধ্যে সবচেয়ে গুরুত্বপূর্ণ হলো তাঁর *আল-মুহাররার আল-ওয়াজিজ ফি তাফসির আল-কিতাব আল-আজিজ*। আলেমরা একমত যে এটি সবচেয়ে কঠোর, সঠিক এবং বিস্তৃত তাফসির।

## তথ্যসূত্র

বিষয়শ্রেণী:আরব ব্যাকরণবিদ
বিষয়শ্রেণী:মুহাদ্দিস
বিষয়শ্রেণী:মুফাসসির
বিষয়শ্রেণী:মুরিশ মালিকি পণ্ডিত
বিষয়শ্রেণী:১২শ শতাব্দীর আইনজ্ঞ
বিষয়শ্রেণী:১২শ শতাব্দীর ইসলামের মুসলিম পণ্ডিত
বিষয়শ্রেণী:আশআরি ব্যক্তি
বিষয়শ্রেণী:মালিকি ব্যক্তি
বিষয়শ্রেণী:১১৪১-এ মৃত্যু
বিষয়শ্রেণী:১০৮৮-এ জন্ম
বিষয়শ্রেণী:উদ্ধৃতি শৈলীতে আরবি ভাষার উৎস (ar)
সামরিক ব্যক্তি

**সামরিক ব্যক্তি** বলতে কোনো রাষ্ট্রের সামরিক বাহিনীর সদস্যকে বোঝায়। সামরিক শাখা (সেনাবাহিনী, নৌবাহিনী, নৌসেনাবাহিনী, কোস্ট গার্ড, বিমানবাহিনী, মহাকাশ বাহিনী), পদমর্যাদা এবং পরিচালনা ও কুচকাওয়াজে নিয়োগ করার সময় সামরিক কর্ম—এইসব ভেদে কোনো সামরিক ব্যক্তির ভূমিকা ও দায়িত্ব ভিন্ন।

## পরিভাষা
সেনাবাহিনী বা তদ্রূপ কোনো বিশাল স্থলবাহিনীর সদস্যকে সৈনিক, সিপাহী বা জোয়ান বলে। নৌবাহিনী, কোস্ট গার্ড বা অন্যন্য সামুদ্রিক বাহিনীর সদস্যকে নাবিক বলে। নৌসেনাবাহিনীর সদস্যরা স্থল ও পানি উভয় স্থানে কর্মরত থাকে। বিমানবাহিনীর সদস্যকে বৈমানিক বলে। সাম্প্রতিকতার দরুন মহাকাশ বাহিনীর সদস্যরা কোনো বিশেষ নামে পরিচিত নয়, তবে মার্কিন মহাকাশ বাহিনীর সদস্যরা "গার্ডিয়ান" (, ) নামে পরিচিত।

## জনপরিসংখ্যান
সামরিক ব্যক্তিদের বাধ্যতামূলকভাবে নিয়োগ করা হয়, কিংবা সামরিক বাহিনীতে অংশগ্রহণের জন্য বেসামরিকদের আকর্ষিত করে তাদের নিয়োগ করা হয়। সামরিক জীবনের শুরুতে বেশিরভাগ ব্যক্তিই কমবয়সী। যেমন ২০১৩ সালে মার্কিন সেনাবাহিনীতে প্রারম্ভিক প্রশিক্ষণে অংশগ্রহণকারী সৈনিকদের গড় বয়স ২০.৭ বছর।

সামরিক ব্যক্তিদের বেশিরভাগই পুরুষ, আর সেখানে নারীর অংশগ্রহণের হার দেশভেদে ভিন্ন। যেমন ভারতীয় বাহিনীতে নারীর অনুপাত ৩%, ব্রিটিশ বাহিনীতে ১০%, সুইডীয় বাহিনীতে ১৩%, মার্কিন বাহিনীতে ১৬% ও দক্ষিণ আফ্রিকান বাহিনীতে ২৭%। যেসব রাষ্ট্র সামরিক বাহিনীতে নারীদের নিয়োগ করে তাদের অনেকেই নারীদের সরাসরি যুদ্ধ থেকে নিষিদ্ধ করে।

আধিকারিক হিসাবে অংশগ্রহণকারী সামরিক ব্যক্তিগণ সাধারণত ১৮ বছর বয়স থেকে ঊর্ধ্বমুখে (দরিদ্রতর থেকে ধনীতর) সচল হয়। সামরিক বাহিনীতে যোগদান করা ব্যক্তিদের বেশিরভাগই শৈশবে আর্থ-সামাজিক বঞ্চনা শিকার।

## তথ্যসূত্র

## বহিঃসংযোগ
*
অঞ্জু জোসেফ

**অঞ্জু জোসেফ** একজন ভারতীয় প্লেব্যাক গায়িকা যিনি মূলত মালায়ালাম সিনেমার জন্য গান গেয়েছেন। তিনি ২০১১ সালে মালয়ালম সিনেমা *ডক্টর লাভ* -এ নেপথয গায়িকা হিসেবে কাজ করে তার কর্মজীবন শুরু করেন।

## প্রাথমিক জীবন এবং পরিবার
অঞ্জু জোসেফ কাঞ্জিরাপ্পালিতে সেন্ট জোসেফ পাবলিক স্কুল এবং সেন্ট অ্যান্টনি পাবলিক স্কুলে তার স্কুলজীবন সম্পন্ন করেন এবং এর্নাকুলামের সেন্ট তেরেসা কলেজ থেকে ইংরেজি সাহিত্যে ডিগ্রি অর্জন করেন। তিনি কোচির মহারাজা কলেজ থেকে ইংরেজি সাহিত্যে বিষয়ে স্নাতকোত্তর ডিগ্রি অর্জন করেন।

অঞ্জু এশিয়ানেট চ্যানেলে সম্প্রচারিত সংগীত প্রতিযোগীতা *আইডিয়া স্টার সিঙ্গার* -এর চতুর্থ মরসুমে একজন প্রতিযোগী হিসাবে অংশ নিয়েছিলেন। তিনি *গন্ধর্ব সঙ্গীতম* নামক সংগীত প্রতিযোগীতায়ও অংশ নিয়েছিলেন।

রিয়েলিটি শো পরিচালক অনুপ জনের সাথে অঞ্জুর বিয়ে হয়েছিল। পরে তারা আলাদা হয়ে যায়। তিনি এখন আদিত্য পরমেশ্বরনের সাথে বিবাহিত।

## কর্মজীবন
তিনি *ডক্টর লাভ, আলামারা, আভারুদে রাভুকাল, ওরমাকালিল ওরু মঞ্জুকালাম, সি/ও সায়রা বানুর* ইত্যাদি বিবিধ চলচ্চিত্রে নেপথ্য গায়িকা হিসাবে কাজ করেছেন। তিনি ২০১৬ সালে বিখ্যাত তেলুগু ছবি *বাহুবলী*র *ধীবরা* গানটির একটি ক্যাপেলা সংস্করণ প্রকাশ করেন যার জন্য তাকে ব্যক্তিগতভাবে ডেকে অভিনন্দন জানানো হয়েছিল। এই ক্যাপেলা সংস্করণটি তেলুগু শিল্পে বেশ জনপ্রিয়তা অর্জন করেছিল এবং তার দলকে হায়দ্রাবাদে পুরস্কার অনুষ্ঠানে জন্য পরিবেশনার জন্য আমন্ত্রণ জানানো হয়েছিল।

## গান

## তথ্যসূত্র

বিষয়শ্রেণী:কেরলের সঙ্গীতশিল্পী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
অনু জোসেফ

**অনু জোসেফ** হলেন একজন ভারতীয় অভিনেত্রী যিনি মূলত মালায়ালাম বিনোদন জগতের সাথে যুক্ত। তিনি ২০০৩ সালে টিভি চন্দ্রান পরিচালিত মালায়ালাম চলচ্চিত্র, *পদাম ওন্নু: ওরু ভিলাপাম*-এর মাধ্যমে তার অভিনয় জগতে আত্মপ্রকাশ করেন। অনু বিগ বস মালয়ালম অনুষ্ঠানের পঞ্চম মরসুমের একজন অংশগ্রহণকারী ছিলেন।

## কর্মজীবন
অনু জোসেফ তার স্কুল যুব উৎসবে কলাথিলকম খেতাব জিতেছিলেন। অনু ধ্রুপদী শিল্পকর্ম পরিবেশনের জন্য কলাভবন নৃত্যদলের অংশ হয়েছিলেন এবং তারপর থেকে তিনি টিভি ধারাবাহিকে কাজ পেতে শুরু করেছিলেন। সূর্য টিভিতে সম্প্রচারিত চিত্রলেখা সিরিয়ালে অনুকে প্রথম টিভির পর্দায় অভিনয় করতে দেখা যায়। এবং পরে তিনি মাকালুদে আম্মা, মিন্নুকেট্টু, আলিলাথালি, স্নেহাচন্দ্রিকা, পাজহাসি রাজা এবং ওরিদাথোরিদাথু সহ অনেক জনপ্রিয় ধারাবাহিকে কাজ করেন। আলিলাথালিতে তিনি একটি নিষ্পাপ এবং মিষ্টি মেয়ের চরিত্রে অভিনয় করেছেন। তিনি ওরিদাথোরিদাথুতে একজন ছদ্মবেশী মহিলার চরিত্রে অভিনয় করেছেন। তবে, *মিন্নুকেত্তু* ধারাবাহিকের মাধ্যমেই তিনি সফলতা পান।*অ্যাডভোকেট সত্যভামা কারিয়াম নিসারাম* -এ তার যুগান্তকারী ভূমিকা ছিল। ২০২৩ সালে, তিনি বিগ বস মালায়ালামে অংশগ্রহণ করেন।

## টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
জলকদর খাল

**জলকদর খাল** বাংলাদেশের চট্টগ্রাম জেলার বাঁশখালী উপজেলায় অবস্থিত একটি ঐতিহ্যবাহী খাল। এটি সাঙ্গু নদী থেকে উৎপন্ন হয়ে বাঁশখালীর বুক বেয়ে বঙ্গোপসাগরে মিশেছে।

## ইতিহাস
১৫২৫ সালে নুসরত শাহ আরাকানের কাছ থেকে চট্টগ্রাম পুনর্দখল করেন এবং খোদাবখশ খানকে দক্ষিণ চট্টগ্রামের শাসক হিসেবে নিয়োগ দেন। ঐতিহাসিকভাবে, জলকদর খালের গুরুত্ব ছিল অপরিসীম, এটি চট্টগ্রাম ও আশপাশের এলাকার বাণিজ্যিক ও যাতায়াতের প্রধান মাধ্যম হিসেবে ব্যবহৃত হতো।

## বর্তমান অবস্থা
বর্তমানে জলকদর খাল দখল ও দূষণের শিকার হয়েছে। অবৈধ স্থাপনার কারণে খালটি সংকুচিত হয়ে গেছে এবং এর প্রস্থ ১৫০ ফুট থেকে ৩০-৫০ ফুটে নেমে এসেছে। সরকারি হিসাবে, অস্থায়ী ভিত্তিতে খালের জমির লিজের মূল্য শতকপ্রতি ১০০-২০০ টাকা হলেও, দখলদাররা ২ শতক জমির দখলস্বত্ব এক থেকে দেড় লাখ টাকায় বিক্রি করছে। 

## পরিবেশগত ও অর্থনৈতিক প্রভাব
* জলকদর খালের সংকোচনের ফলে বাঁশখালীর জেলে সম্প্রদায় বিপাকে পড়েছে। মাছ ধরার ট্রলার ও নৌকার চলাচলে প্রতিবন্ধকতা সৃষ্টি হয়েছে।
* স্থানীয়ভাবে পরিচালিত এক জরিপে দেখা গেছে, ১৮ হাজার অবৈধ স্থাপনার বাজারমূল্য প্রায় ২০০-২২০ কোটি টাকা।
* পানি চলাচল বাধাগ্রস্ত হওয়ায় খালের অনেকাংশ শুকিয়ে গেছে এবং জলজ প্রাণীর অস্তিত্ব হুমকির মুখে পড়েছে।

## উদ্ধার প্রচেষ্টা
চট্টগ্রাম পানি উন্নয়ন বোর্ড জলকদর খালের দখলমুক্ত করতে উদ্যোগ গ্রহণ করেছে। বিভাগের উপ-বিভাগীয় প্রকৌশলী প্রকাশন চাকমা জানান, খালের অবৈধ দখল উচ্ছেদে জেলা প্রশাসকের কাছে লিখিত আবেদন পাঠানো হয়েছে এবং শীঘ্রই উচ্ছেদ অভিযান পরিচালনা করা হবে।

## নামকরণ ও সাহিত্য
নবাব জলকদর খান (সম্ভবত ১৭৩৬-১৭৩৭ খ্রিষ্টাব্দ) এই খালের নামকরণের সাথে যুক্ত থাকতে পারেন। কবি আল মাহমুদ তার কবিতায় এই খালের সৌন্দর্য বর্ণনা করেছেন।

## গতি-প্রকৃতি
জলকদর খাল সাঙ্গু নদী থেকে উৎপন্ন হয়ে বাঁশখালীর বুক চিরে বঙ্গোপসাগরে মিশেছে। খালটি বিভিন্ন স্থানে সংকুচিত হয়ে পড়লেও এখনো কিছু অংশে নৌযান চলাচল সম্ভব
।

File:জলকদর খাল রত্নপুর.jpg|জলকদর খাল রত্নপুর
File:জলকদর খাল দক্ষিণ বাগমারা.jpg|জলকদর খাল দক্ষিণ বাগমারা
File:জলকদর খাল চুনতি বাজার.jpg|জলকদর খাল চুনতি বাজার
File:পাখির চোখে জলকদর খাল চুনতি বাজার.jpg|পাখির চোখে জলকদর খাল চুনতি বাজার
File:জলকদর খাল বরইতলী ঘাট.jpg|জলকদর খাল বরইতলী ঘাট
File:বরইতলী কুম.jpg|বরইতলী কুম
File:জলকদর খাল সরল কাথরিয়া.jpg|জলকদর খাল সরল কাথরিয়া
File:জলকদর খাল পূর্ব বরইতলী.jpg|জলকদর খাল পূর্ব বরইতলী
File:জলকদর খাল মৌলভীবাজার ঘাট.jpg|জলকদর খাল মৌলভীবাজার ঘাট
File:পাখির চোখে জলকদর খাল ২.jpg|পাখির চোখে জলকদর খাল ২
File:পাখির চোখে জলকদর খাল ৩.jpg|পাখির চোখে জলকদর খাল ৩

## তথ্যসূত্র


বিষয়শ্রেণী:বাঁশখালী উপজেলা
বিষয়শ্রেণী:বাংলাদেশের খাল
জ্যোতির্ময়ী

**জ্যোতির্ময়ী** একজন ভারতীয় অভিনেত্রী, টেলিভিশন উপস্থাপিকা এবং প্রাক্তন মডেল, যিনি মুলত মালায়ালাম সিনেমা জগতে কাজ করেছিলেন। মডেল হিসেবে তার কর্মজীবন শুরু করে, তিনি টেলিভিশনে কাজ করতে করেন। তিনি প্রথমে একজন উপস্থাপিকা হিসেবে কাজ করেন এবং পরে অসংখ্য টেলিভিশন ধারাবাহিকে অভিনয় করেন। দ্বিতীয় বিবাহের পর, তিনি অভিনয় থেকে কিছুদিন বিরতিতে ছিলেন এবং ২০২৪ সালে, তিনি তার স্বামী অমল নীরদের ছবি *বোগেনভিলিয়ার* মাধ্যমে প্রত্যাবর্তন করেন। 

## কর্মজীবন
জ্যোতির্ময়ী একজন মডেল হিসেবে তার কর্মজীবন শুরু করেন এবং পরে টিভি ধারাবাহিকে অভিনয় করেন। তিনি সুরেশ কৃষ্ণন পরিচালিত মালায়ালাম ধারাবাহিক, *ইন্দ্রনীলমে* তার অভিনয়ের জন্য স্বীকৃতি অর্জন করেন। তিনি অল্প সময়ের জন্য টেলিফিল্মে অভিনয় করার পর পূর্ণাঙ্গ চলচ্চিত্রে অভিনয় শুরু করেন। তার অভিনীত প্রথম পূর্ণাঙ্গ চলচ্চিত্র ছিল *পাইলটস* (২০০০) যেখানে তিনি একটি ছোট চরিত্রে অভিনয় করেছিলেন। ছবিটি বানিজ্যিকভাবে বিপুল সফলতা অর্জন করে। অভিনেতা দিলীপের সাথে তিনি *মিশা মাধবন* (২০০২) চলচ্চিত্রে কাজ করেন। *মিশা মাধবনের* মুক্তির পর তিনি পরিচিত মুখ হয়ে ওঠেন। এই চলচ্চিত্রে তিনি সহ অভিনেত্রী হিসাবে অভিনয় করেছিলেন। 

## ব্যক্তিগত জীবন
জ্যোতির্ময়ী ২০০৪ সালের ৬ সেপ্টেম্বর তারিখে নিশান্ত কুমারকে বিয়ে করেন। ছয় বছর পর এই দম্পতি বিবাহবিচ্ছেদের আবেদন করেন,  এবং তা ২০১১ সালের ১ অক্টোবর তারিখে মঞ্জুর করা হয়। তিনি ২০১৫ সালের ৪ এপ্রিল তারিখে চলচ্চিত্র পরিচালক এবং চিত্রগ্রাহক অমল নীরদকে বিয়ে করেন। তাদের একটি ছেলে আছে। 

## চলচ্চিত্র তালিকা

* *মালায়ালাম অন্যান্য ভাষার সকল চলচ্চিত্র উল্লেখ করা হয়েছে*

## তথ্যসূত্র

বিষয়শ্রেণী:কেরালা চলচ্চিত্র সমালোচনা পুরস্কার বিজয়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কোট্টায়মের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
যাত্রীবাহী ট্রেন

থাম্ব|চীনের উচ্চ গতির যাত্রীবাহী ট্রেন

**যাত্রীবাহী ট্রেন** হলো রেললাইন দিয়ে মানুষ পরিবহনের জন্য ব্যবহৃত একটি ট্রেন, যেখানে পণ্য পরিবহনকারী মালবাহী ট্রেনের বিপরীতে এর অবস্থান।   এই ট্রেনগুলিতে এক বা একাধিক লোকোমোটিভ ইঞ্জিন দ্বারা চালিত বিদ্যুৎবিহীন যাত্রীবাহী রেলওয়ে গাড়ি (যা কোচ বা ক্যারেজ নামেও পরিচিত) থাকতে পারে, অথবা স্ব-চালিত হতে পারে; স্ব-চালিত যাত্রীবাহী ট্রেনগুলিকে একাধিক ইউনিট বা রেলকার বলা হয়। যাত্রীবাহী ট্রেনগুলি স্টেশন বা ডিপোতে থামে, যেখানে যাত্রীরা উঠতে বা নামতে পারে। বেশিরভাগ ক্ষেত্রে, যাত্রীবাহী ট্রেনগুলি একটি নির্দিষ্ট সময়সূচী মেনে চলে এবং মালবাহী ট্রেনের চেয়ে অগ্রাধিকার পায়।
সময়ের সাথে সাথে গাড়ির নকশা এবং যাত্রীবাহী ট্রেনের সাধারণ নিরাপত্তা নাটকীয়ভাবে বিকশিত হয়েছে, যা রেল ভ্রমণকে উল্লেখযোগ্যভাবে নিরাপদ করে তুলেছে। কিছু যাত্রীবাহী ট্রেন, দূরপাল্লার এবং স্বল্পপাল্লার, প্রতি ট্রেনে আরও বেশি যাত্রী বহন করার জন্য দ্বি-স্তরের (ডাবল-ডেকার) গাড়ি ব্যবহার করে। স্লিপার ট্রেনের মধ্যে বিছানা সহ ঘুমানোর কামরা অন্তর্ভুক্ত। লোকোমোটিভ দ্বারা পরিবহন করা যাত্রীবাহী ট্রেনগুলি একাধিক ইউনিটের তুলনায় পরিচালনা করা বেশি ব্যয়বহুল, তবে যাত্রী ধারণক্ষমতা বেশি। 

অনেক মর্যাদাপূর্ণ যাত্রীবাহী ট্রেন পরিষেবাকে একটি বিশেষ নাম দেওয়া হয়, যার মধ্যে কিছু সাহিত্য এবং কল্পকাহিনীতে বিখ্যাত হয়ে উঠেছে।

## ইতিহাস
[alt=Locomotion No. 1|থাম্ব|লোকোমোশন নং ১, পাবলিক রেলওয়েতে যাত্রী পরিবহনকারী প্রথম [লোকোমোটিভ]]
১৮০৪ সালে যুক্তরাজ্যে ওয়েলসের পেনিডারেন আয়রনওয়ার্কসে রেলওয়ে লোকোমোটিভ প্রথম যাত্রীবাহী ট্রেনটিকে টেনে নিয়ে যায়, যখন রিচার্ড ট্রেভিথিকের নকশা করা একটি ইঞ্জিনের মাধ্যমে লৌহ কারখানার ৭০ জন কর্মচারীকে ৯ মাইল দূরে পরিবহন করা হয়েছিল।   নিয়মিত পরিষেবা প্রদানকারী প্রথম যাত্রীবাহী ট্রেন ছিল সোয়ানসি অ্যান্ড মাম্বলস রেলওয়েতে ঘোড়ায় টানা ট্রেন যা ১৮০৭ সালে চালু হয়েছিল।  ১৮০৮ সালে, ট্রেভিথিক লন্ডনের একটি ছোট ট্র্যাকের লুপে *[[Catch Me Who Can|ক্যাচ মি হু ক্যান]]* নামে একটি যাত্রীবাহী প্রদর্শনী ট্রেন চালান।  দুই সপ্তাহ ধরে চলা এই প্রদর্শনীতে যাত্রীদের কাছ থেকে যাত্রার জন্য টাকা নেওয়া হত। 

১৮২৫ সালে স্টকটন অ্যান্ড ডার্লিংটন রেলওয়েতে *[[Locomotion No. 1|লোকোমোশন নং ১]]* দ্বারা পাবলিক রেলওয়েতে যাত্রী বহনকারী প্রথম বাষ্পীয় ট্রেনটি টানা হয়েছিল, যা প্রতি ঘন্টায় ১৫ মাইল বেগে চলত। 

মার্কিন যুক্তরাষ্ট্রে যাত্রীবাহী ট্রেনে ভ্রমণ শুরু হয় ১৮৩০-এর দশকে এবং ১৮৫০ ও ৬০-এর দশকে জনপ্রিয় হয়ে ওঠে।  

১৮৭৯ সালে বার্লিন শিল্প প্রদর্শনীতে প্রথম বৈদ্যুতিক যাত্রীবাহী ট্রেন প্রদর্শিত হয়েছিল।  প্রথম সফল বাণিজ্যিক বৈদ্যুতিক যাত্রীবাহী ট্রেন, গ্রস-লিচটারফেল্ড ট্রামওয়ে, এক বছর পরে লিচটারফেল্ডে চলাচল করে। 

## পরিবেশগত প্রভাব
যাত্রীবাহী রেল হল ভ্রমণের অন্যতম মাধ্যম যেখানে কার্বন ডাই অক্সাইড নির্গমন সবচেয়ে কম। রেল ভ্রমণ প্রতি মাইলে বিমান ভ্রমণ (২-২৭%) বা গাড়ি ভ্রমণ (২-২৪%) এর তুলনায় অনেক কম কার্বন ডাই অক্সাইড নির্গমন করে।

## আরো দেখুন

* যাত্রী রেল পরিভাষা
* যাত্রীবাহী ট্রেনের টয়লেট
* ড্রামহেড (চিহ্ন)
* হেডবোর্ড (ট্রেন)
* বিলাসবহুল ট্রেন

## তথ্যসূত্র

বিষয়শ্রেণী:রেলগাড়ি
বিষয়শ্রেণী:যাত্রীবাহী রেল পরিবহন
অরেঞ্জ ইউকে

**অরেঞ্জ ইউকে** ছিল যুক্তরাজ্যের একটি মোবাইল নেটওয়ার্ক অপারেটর এবং ইন্টারনেট পরিষেবা প্রদানকারী, যা ১৯৯৪ সালে চালু হয়েছিল। এটি একসময় FTSE 100 সূচকের একটি উপাদান ছিল কিন্তু 2000 সালে ফ্রান্স টেলিকম (বর্তমানে অরেঞ্জ এসএ ) এটি কিনে নেয়, যা পরবর্তীতে তার অন্যান্য সমস্ত মোবাইল যোগাযোগ কার্যক্রমের জন্য অরেঞ্জ ব্র্যান্ড গ্রহণ করে। ২০১০ সালে অরেঞ্জ ইউকে ডয়চে টেলিকমের টি-মোবাইল ইউকের সাথে একীভূত হয়ে একটি যৌথ উদ্যোগ, ইই গঠন করে। EE ফেব্রুয়ারী ২০১৫ পর্যন্ত অরেঞ্জ ব্র্যান্ড পরিচালনা করে আসছে, যখন নতুন সংযোগ এবং অরেঞ্জ ট্যারিফের আপগ্রেড প্রত্যাহার করা হয়েছিল। বর্তমান অরেঞ্জ গ্রাহকরা ২০১৯ সালের মার্চ পর্যন্ত তাদের পরিকল্পনা চালিয়ে যেতে পারবেন।
## তথ্যসূত্র

বিষয়শ্রেণী:অরেঞ্জ এস.এ.
বিষয়শ্রেণী:যুক্তরাজ্যের মোবাইল ফোন কোম্পানি
বিষয়শ্রেণী:হার্টফোর্ডশায়ার ভিত্তিক কোম্পানি
বিষয়শ্রেণী:লন্ডন স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:১৯৯৪-এ প্রতিষ্ঠিত ব্রিটিশ কোম্পানি
বিষয়শ্রেণী:১৯৯৪-এ প্রতিষ্ঠিত টেলিযোগাযোগ কোম্পানি
বিষয়শ্রেণী:ডয়চে টেলিকম
বিষয়শ্রেণী:প্রাক্তন সিকে হাচিসন হোল্ডিংস সহযোগী প্রতিষ্ঠান
বিষয়শ্রেণী:যুক্তরাজ্যের প্রাক্তন ইন্টারনেট সেবা প্রদানকারী
মাকাও ক্রীড়া ও অলিম্পিক কমিটি

**মাকাও ক্রীড়া ও অলিম্পিক কমিটি** (; এছাড়াও সংক্ষেপে আইওসি কোড **এমএসি** দ্বারা পরিচিত) হলো চীনের বিশেষ প্রশাসনিক অঞ্চল মাকাওয়ের জাতীয় অলিম্পিক কমিটি। এই সংস্থাটির ১৯৮৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মাকাওয়ের তাইপায় অবস্থিত।

বর্তমানে মাকাও ক্রীড়া ও অলিম্পিক কমিটির সভাপতির দায়িত্ব পালন করছেন লো কেং সিউ; অন্যদিকে মহাসচিবের দায়িত্ব পালন করছেন ছান ছাক মো।

## আরও দেখুন
* অলিম্পিকে মাকাও

## তথ্যসূত্র

## বহিঃসংযোগ
*  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে মাকাও
বিষয়শ্রেণী:মাকাওয়ের ক্রীড়া পরিচালনা পরিষদ
বিষয়শ্রেণী:১৯৮৭-এ মাকাওতে প্রতিষ্ঠিত
বিষয়শ্রেণী:১৯৮৭-এ প্রতিষ্ঠিত ক্রীড়া সংস্থা
উইলিয়াম আর. রয়্যাল

লেফটেন্যান্ট কর্নেল **উইলিয়াম রবার্ট রয়েল** (১৬ মার্চ, ১৯০৫ - ৮ মে, ১৯৯৭)  ছিলেন মার্কিন যুক্তরাষ্ট্রের বিমান বাহিনীর একজন আমেরিকান স্কুবা ডাইভার এবং অপেশাদার প্রত্নতত্ত্ববিদ। ১৯৫৯ সালে, রয়েল এবং ইউজেনি ক্লার্ক লিটল সল্ট স্প্রিং এবং ওয়ার্ম মিনারেল স্প্রিংসে কমপক্ষে ৩০ জন ব্যক্তির প্রত্নতাত্ত্বিক, ম্লান-অ্যান্টোলজিক্যাল এবং ভূতাত্ত্বিকভাবে গুরুত্বপূর্ণ নিদর্শন এবং মানুষের হাড় খুঁজে পান।  কিছু মানুষের হাড়ের সাথে আংশিকভাবে পোড়া কাঠের মিল পাওয়া গেছে, যা প্রায় ১০,০০০ বছর আগের রেডিওকার্বন । যদি হাড়গুলি কাঠের সমান বয়সী হয়, তাহলে হাড়গুলি ছিল সেই সময়ে ফ্লোরিডার মানুষের দখলের প্রাচীনতম প্রমাণ।  
## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:মার্কিন পুরকৌশলী
বিষয়শ্রেণী:মার্কিন প্রত্নতত্ত্ববিদ
ইয়ান মার্টেলাট

**ইয়ান মার্টেলাট** (জন্ম: ১৬ জানুয়ারী ১৯৯৭) একজন ফরাসি ফুটবলার যিনি চ্যাম্পিয়ননাট ন্যাশনাল ৩ ক্লাব থোনন এভিয়ানের হয়ে খেলেন।

## তথ্যসূত্র

বিষয়শ্রেণী:১৯৯৭-এ জন্ম
বিষয়শ্রেণী:লিওঁয়ের ফুটবলার
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:তনোঁ এভিয়ঁ ফুটবল ক্লাবের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:বসনিয়া ও হার্জেগোভিনা প্রিমিয়ার লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফরাসি পুরুষ ফুটবলার
বিষয়শ্রেণী:ওলাঁপিক লিয়োনের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
ইএনটিপিডি৩

**ইকটোনিউক্লিওসাইড ট্রাইফসফেট ডাইফসফোহাইড্রোলেজ 3** হল একটি এনজাইম যা মানুষের মধ্যে *ইএনটিপিডি৩* জিন দ্বারা এনকোড করা হয়।

ইএনটিপিডি৩ ই-টাইপ নিউক্লিওটিডেস (এনটিপেস) এর অনুরূপ। এনটিপেস, যেমন সিডি৩৯, বহির্কোষীয় নিউক্লিওটাইডের ক্যাটাবোলিজমের মধ্যস্থতা করে। ইএনটিপিডি৩-তে ৪টি অ্যাপাইরেজ-সংরক্ষিত অঞ্চল রয়েছে যা এনটিপেস-এর বৈশিষ্ট্য।

## তথ্যসূত্র

বিষয়শ্রেণী:মানব ক্রোমোজোম ৩-এর জিন
এম কে কমলম

**এম কে কমলম** (১৯২৩- ২০ এপ্রিল ২০১০) মালায়ালাম সিনেমার একজন প্রক্তন অভিনেত্রী। তিনি প্রথম মালায়ালাম সবাক ছবি, *বালান* (১৯৩৮) -এ নায়িকা ছিলেন।

## ব্যক্তিগত জীবন
এম কে কমলম ১৯২৩ সালে  কোট্টায়ামে জন্মগ্রহণ করেন। তিনি সঙ্গীত শিক্ষক কুমারকম মঙ্গত কোচুপানিকর এবং তাঁর স্ত্রী কার্ত্যায়িনীর তৃতীয় কন্যা ছিলেন।

অভিনয়ের পাশাপাশি তিনি সঙ্গীতে জগতেও সক্রিয় ছিলেন। তার প্রথম সঙ্গীত শিক্ষক ছিলেন সেবাস্তিয়ান কুঞ্জুকুঞ্জু ভাগবথর। এছাড়াও তিনি টমাস পুন্নান, নারায়ণন ভাগবথার, ওচিরা রমন ভাগবথার এবং কোট্টায়াম সংকুন্নি নায়ারের অধীনে প্রশিক্ষণ সংগীত নেন।

## কর্মজীবন
এম কে কমলম সাত বছর বয়সে তার প্রথম নাটক *আলিরানিতে* অভিনয় করেছিলেন। তিনি তার বাবার সাথে এই নাটকে অভিনয় করেছিলেন। *বিচিত্রবিজয়ম* নামক একটি নাটকে অভিনয় করার সময় তিনি একটি সিনেমায় অভিনয়ের সুযোগ পান। পরিচালক এস. নাত্তানি, প্রযোজক টিআর সুন্দরম এবং অভিনেতা অ্যালেপ্পি ভিনসেন্ট সকলেই কমলমের অভিনীত নাটকটি দেখছিলেন এবং তাকে চলচ্চিত্রের জন্য নির্বাচিত করেছিলেন। ১৫ বছর বয়সে, তিনি তার প্রথম পূরনদৈর্ঘ্য মালায়ালাম চলচ্চিত্র *বালান* (১৯৩৮) -এ অভিনয় করেন। 

কমলম তার প্রথম ছবিতে তিনটি গানও গেয়েছিলেন, যেগুলির মধ্যে জগদীশ্বর জয়জয় গানটি বেশ জনপ্রিয়তা পেয়েছিল। মালায়ালাম ভাষার প্রথম সবাক চলচ্চিত্র ছিল *বালান* ।  সিনেমায় তার অভিনয় বেশ গুরুত্বপূর্ন ও সাহসী বলে বিবেচিত হয়েছিল কারণ সেই সময়ে একজন মহিলার জন্য সিনেমায় এমনকি মঞ্চ নাটকেও অভিনয় করার নিষেধাজ্ঞা ছিল।

চলচ্চিত্রে অভিনয়ের পর, তিনি মঞ্চ নাটকে অভিনয়ের মাধ্যমে জনপ্রিয় হয়ে ওঠেন। মঞ্চ নাটক সংস্থার সাথে তার চুক্তির কারণে, তিনি সেই সময়ে খুব বেশি চলচ্চিত্রের প্রস্তাব গ্রহন করতে পারেননি। তিনি *ভূতরায়ার* নামে একটি চলচ্চিত্রের চিত্রগ্রহনের কাজ সম্পন্ন করেন। কিন্তু চুলচ্চিত্র প্রযোজক ত্রিশুর আপ্পান থামপুরানের মৃত্যুর কারণে কখনও সেই ছবিটি মুক্তি পায়নি। *ভূতরায়ার* অভিনেতা এসপি পিল্লাইয়েরও প্রথম চলচ্চিত্র ছিল।

*শ্রী নারায়ণ গুরু*, *আনারকলি*, *মাগদালানা মারিয়াম*, *কচু সীথা*, এবং *মারাক্কানাভাথা মনুষ্যন* ইত্যাদি ভু চলচ্চিত্র প্রকল্পে অভিনয়ের পর তিনি ১৯৬৪ সালে অভিনয় থেকে অবসর নেন। কিন্তু ১০ বছর পর আবার *সায়াহ্নাম* ছবিতে অভিনয়ের মাধ্যমে চলচ্চিত্র জগতে ফিরে আসেন। থ্রিসুর নাদাকা কালাসামিথির লেখা *জিভিথাম আভাসানিককুনিল্লায়* নাটক ছিল তার শেষ অভিনীত মঞ্চ নাটক। 

## মৃত্যু
কমলম ২০১০ সালের ২০ এপ্রিল তারিখে কোট্টায়ামে মারা যান। কোট্টায়াম মেডিকেল কলেজে চিকিৎসাধীন অবস্থায় তিনি হাসপাতালের বিছানা থেকে পড়ে যান এবং তার পা ভেঙে যায়। মৃত্যুর সঠিক কারণ এখনও প্রকাশ করা হয়নি।  মৃত্যুকালে তার বয়স ছিল ৮৬।  তার স্বামী এবং তিন সন্তান ছিল।

## তথ্যসূত্র

বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:কেরলের সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কোট্টায়মের অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০১০-এ মৃত্যু
বিষয়শ্রেণী:১৯২৩-এ জন্ম